  Наталья Тетерина Удмурт кун филармонилэн выль 81-тӥ концерт вакытэзлэн валтӥсь аспӧртэмлыкез – ужъюртэ кык бадӟым коллективъёслэн ватсаськемзы. Со Удмуртиысь симфони оркестр но «Арсенал-бенд» духовой оркестр. Со сярысь журналистъёслы 4-тӥ куарусёнэ филармонилэн кивалтӥсез Алексей Фомин ивортӥз. Таяз арын Удмурт кун филармоние пыризы кык бадӟым коллективъёс – Удмуртиысь симфонияя оркест но «Арсенал Бэнд» духовой оркестр. Соин ик татын ми асьме сярысь гинэ малпаськыны ум быгатӥське. Ми малпаськыны кулэ та бадӟымесь коллективъёс сярысь но. Ми тыршомы революцитэк ортчытыны та ужрадэз. Соослэн вань асьсэ публиказы, кудӥз ветлэ концертъёсазы, соин ик ми каллен-каллен пыӵатом со ужрадъёсмес, кудзэ ми арысь аре кариськом – абонементъёсын ужаны но, учкисьёсын но ужаны Алексей Фомин, Удмурт кун филармонилэн кивалтӥсезТа выльдонъёс сяна, вуоно концерт сезонэ Удмурт кун филармония учкисьёссэ умоятэм залэн пумиталоз. Ужъюртын акустикая эскеронъёс ортчытӥзы но солы йылпумъянъёсъя борддоръёсты тупатон ужъёсты быдэстӥзы. Ми кошким ӵошкыт борддоръёслэсь. Али отын куара панельёс, кудъёсыз куараез отражать уг каро, кыско куараез. Ми кошкиськом куара шуккиськемлэсь, соин ик сыӵе выльдӥськонъёс, мон малпасько, туж умой луозы симфонияя асьме оркестрлы Алексей Фомин, Удмурт кун филармонилэн кивалтӥсезОзьы ик 81-тӥ сезонын филармония сямлы пӧрмем фестивальёсты дася. Соос пӧлын тужгес бадӟымъёсыз IzhJazzFest*18, «Рождественские вечера в филармонии» но искусствоосъя «П.И.Чайковскийлэн вордскем шаераз» 62-тӥ фестиваль. Алексей Фоминлэн кылъёсызъя, таяз сезонын филармониын ваньмыз 20 абонемент ужалоз. Тужгес трос учкисьёс «Симфонические вечера», «Романтика романса», «Вокальный», «Jazz» но #Молодёжный абонементъёслэн концертъёсазы люкасько. Пиналъёс понна куинь абонемент дасямын – «Первые шаги в музыке», «Сказки с оркестром», «Страницы музыкальной истории». 6-тӥ куарусёнэ радъяськись ярмаркаын вань абонементъёсты 20 процентлы дунтэменгес басьтыны луоз. Ватсалом, Удмурт кун филармонилэн 81-тӥ сезонэз 16-тӥ коньывуонэ Удмуртиысь кун симфони оркестрлэн «Я – русский композитор…» концертэныз усьтӥськоз. Тодэ вайытом, выль концерт вакытын вань мылкыд карисьёслы «Кызьы классика крезьгурез кылзӥськыны» дунтэк лекциос ортчозы. Озьы ик 81-тӥ сезонлы кырӟанъя но эктонъя «Италмас» ансамбльлэн кивалтӥсьёсыз воштӥськизы. Тегъёс: Лулчеберет Ижкар Удмуртия Филармония крезьгур  